title: Decizia (UE) 2018/1549 a Consiliului din 11 octombrie 2018 privind semnarea, în numele Uniunii, a Acordului dintre Uniunea Europeană, pe de o parte, și Regatul Norvegiei, Republica Islanda, Confederația Elvețiană și Principatul Liechtenstein, pe de altă parte, privind participarea acestor state la Agenția Europeană pentru Gestionarea Operațională a Sistemelor Informatice la Scară Largă în Spațiul de Libertate, Securitate și Justiție

text:
                  17.10.2018

                  RO

                  Jurnalul Oficial al Uniunii Europene

                  L 260/1

         DECIZIA (UE) 2018/1549 A CONSILIULUI
         din 11 octombrie 2018
         privind semnarea, în numele Uniunii, a Acordului dintre Uniunea Europeană, pe de o parte, și Regatul Norvegiei, Republica Islanda, Confederația Elvețiană și Principatul Liechtenstein, pe de altă parte, privind participarea acestor state la Agenția Europeană pentru Gestionarea Operațională a Sistemelor Informatice la Scară Largă în Spațiul de Libertate, Securitate și Justiție
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 74, articolul 77 alineatul (2) literele (a) și (b), articolul 78 alineatul (2) litera (e), articolul 79 alineatul (2) litera (c), articolul 82 alineatul (1) litera (d), articolul 85 alineatul (1), articolul 87 alineatul (2) litera (a) și articolul 88 alineatul (2), coroborate cu articolul 218 alineatul (5),
         având în vedere propunerea Comisiei Europene,
         întrucât:

                     (1)

                     Regulamentul (UE) nr. 1077/2011 al Parlamentului European și al Consiliului (1) a înființat Agenția Europeană pentru Gestionarea Operațională a Sistemelor Informatice la Scară Largă în Spațiul de Libertate, Securitate și Justiție (denumită în continuare „agenția”).

                     (2)

                     Regulamentul (UE) nr. 1077/2011 prevede că, în temeiul prevederilor corespunzătoare din acordurile de asociere relevante, trebuie să fie stabilite mecanisme prin care să se precizeze, între altele, natura și gradul de participare, precum și normele detaliate privind participarea la activitatea agenției a țărilor asociate la punerea în aplicare, la respectarea și la dezvoltarea acquis-ului Schengen și la măsurile referitoare la Eurodac, inclusiv dispozițiile privind contribuțiile financiare, personalul și drepturile de vot.

                     (3)

                     La 24 iulie 2012, Consiliul a autorizat Comisia să înceapă negocieri cu Regatul Norvegiei, Republica Islanda, Confederația Elvețiană și Principatul Liechtenstein în vederea unui acord privind stabilirea modalităților de participare a acestor țări la activitatea agenției. Negocierile au fost încheiate cu succes prin parafarea acordului la 15 iunie 2018 a Acordului dintre Uniunea Europeană, pe de o parte, și Regatul Norvegiei, Republica Islanda, Confederația Elvețiană și Principatul Liechtenstein, pe de altă parte, privind participarea acestor state la Agenția Europeană pentru Gestionarea Operațională a Sistemelor Informatice la Scară Largă în Spațiul de Libertate, Securitate și Justiție (denumit în continuare „acordul”).

                     (4)

                     Textul acordului, care reprezintă rezultatul negocierilor, conține specificațiile necesare pentru ca participarea țărilor asociate la punerea în aplicare, la respectarea și la dezvoltarea acquis-ului Schengen și la măsurile referitoare la Eurodac în activitatea agenției să devină efectivă.

                     (5)

                     În conformitate cu considerentul 33 din Regulamentul (UE) nr. 1077/2011, Regatul Unit participă la adoptarea regulamentului menționat și își asumă obligații în temeiul acestuia. Irlanda a solicitat să participe la regulamentul (UE) nr. 1077/2011 în urma adoptării sale în conformitate cu Protocolul nr. 19 privind acquis-ul Schengen integrat în cadrul Uniunii Europene, anexat la Tratatul privind Uniunea Europeană (TUE) și la Tratatul privind funcționarea Uniunii Europene (TFUE) și cu Protocolul nr. 21 privind poziția Regatului Unit și a Irlandei cu privire la spațiul de libertate, securitate și justiție, anexat la TUE și la TFUE. Prin urmare, Regatul Unit și Irlanda ar trebui să se conformeze articolului 37 din Regulamentul (UE) nr. 1077/2011 participând la prezenta decizie. Regatul Unit și Irlanda participă, prin urmare, la prezenta decizie.

                     (6)

                     În conformitate cu considerentul 32 din Regulamentul (UE) nr. 1077/2011, Danemarca nu participă la adoptarea regulamentului menționat și nu are obligații în temeiul acestuia. Danemarca nu participă, așadar, la prezenta decizie. Având în vedere faptul că prezenta decizie, în măsura în care se referă la Sistemul de Informații Schengen (SIS II), instituit prin Regulamentul (CE) nr. 1987/2006 al Parlamentului European și al Consiliului (2) și prin Decizia 2007/533/JAI a Consiliului (3), la Sistemul de informații privind vizele (VIS), instituit prin Decizia 2004/512/CE a Consiliului (4), și la Sistemul de intrare/ieșire (EES), instituit prin Regulamentul (UE) 2017/2226 al Parlamentului European și al Consiliului (5), se întemeiază pe acquis-ul Schengen, Danemarca decide, în conformitate cu articolul 4 din Protocolul nr. 22 privind poziția Danemarcei anexat la TUE și la TFUE, în termen de șase luni de la decizia consiliului referitoare la prezenta decizie, dacă o va pune în aplicare în legislația sa națională. În conformitate cu articolul 3 din Acordul dintre Comunitatea Europeană și Regatul Danemarcei privind criteriile și mecanismele de determinare a statului responsabil de examinarea unei cereri de azil prezentate în Danemarca sau în orice alt stat membru al Uniunii Europene și sistemul „Eurodac” pentru compararea amprentelor digitale în vederea aplicării efective a Convenției de la Dublin (6), Danemarca informează Comisia dacă va transpune conținutul prezentei decizii, în măsura în care acesta se referă la Eurodac și la DubliNet.

                     (7)

                     Acordul ar trebui semnat în numele Uniunii, sub rezerva încheierii sale la o dată ulterioară,

               ADOPTĂ PREZENTA DECIZIE:

            Articolul 1
            Prin prezenta decizie, se autorizează semnarea, în numele Uniunii, a Acordului dintre Uniunea Europeană, pe de o parte, și Regatul Norvegiei, Republica Islanda, Confederația Elvețiană și Principatul Liechtenstein, pe de altă parte, privind participarea acestor state la Agenția Europeană pentru Gestionarea Operațională a Sistemelor Informatice la Scară Largă în Spațiul de Libertate, Securitate și Justiție, sub rezerva încheierii acordului menționat (7).

            Articolul 2
            Președintele Consiliului este autorizat să desemneze persoana sau persoanele împuternicite să semneze acordul în numele Uniunii.

            Articolul 3
            Prezenta decizie intră în vigoare la data adoptării.

            Adoptată la Luxemburg, 11 octombrie 2018.

                  Pentru Consiliu

                  Președintele

               J. MOSER

            (1)  Regulamentul (UE) nr. 1077/2011 al Parlamentului European și al Consiliului din 25 octombrie 2011 de instituire a Agenției europene pentru gestionarea operațională a sistemelor informatice la scară largă în spațiul de libertate, securitate și justiție (JO L 286, 1.11.2011, p. 1).

            (2)  Regulamentul (CE) nr. 1987/2006 al Parlamentului European și al Consiliului din 20 decembrie 2006 privind instituirea, funcționarea și utilizarea Sistemului de informații Schengen din a doua generație (SIS II) (JO L 381, 28.12.2006, p. 4).

            (3)  Decizia 2007/533/JAI a Consiliului din 12 iunie 2007 privind înființarea, funcționarea și utilizarea Sistemului de informații Schengen de a doua generație (SIS II) (JO L 205, 7.8.2007, p. 63).

            (4)  Decizia 2004/512/CE a Consiliului din 8 iunie 2004 de instituire a Sistemului de informații privind vizele (VIS) (JO L 213, 15.6.2004, p. 5).

            (5)  Regulamentul (UE) 2017/2226 al Parlamentului European și al Consiliului din 30 noiembrie 2017 de instituire a Sistemului de intrare/ieșire (EES) pentru înregistrarea datelor de intrare și de ieșire și a datelor referitoare la refuzul intrării ale resortisanților țărilor terțe care trec frontierele externe ale statelor membre, de stabilire a condițiilor de acces la EES în scopul aplicării legii și de modificare a Convenției de punere în aplicare a Acordului Schengen și a Regulamentelor (CE) nr. 767/2008 și (UE) nr. 1077/2011(JO L 327, 9.12.2017, p. 20).

            (6)  JO L 66, 8.3.2006, p. 38.

            (7)  Textul acordului va fi publicat împreună cu decizia privind încheierea acestuia.


Decizia Comisiei din 15/10/2018 de declarare a unei concentrări compatibilă cu piaţa comună (Cazul COMP/M.9079 - Advent International Corporation / KN Group) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 15/10/2018 de declarare a unei concentrări compatibilă cu piaţa comună (Cazul COMP/M.9109 - Alberta Investment Management Corporation / Canada Pension Plan Investment Board / British Columbia Investment Management Corporation / OMERS Administration Corporation / PGGM Vermogensbeheer B.V. / Puget Holdings LLC) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 15/10/2018 de declarare a unei concentrări compatibilă cu piaţa comună (Cazul COMP/M.9092 - EQT Fund Management S.à r.l / Holding d’Infrastructures des Métiers de l’Environnement S.A.S) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 12/10/2018 de declarare a unei concentrări compatibilă cu piaţa comună (Cazul COMP/M.9096 - Vallourec Tubes / Vallourec Umbilicals / Groupe BPIFRANCE) în temeiul Regulamentului (CE) nr. 139/2004 al Consiliului (Numai textul în limba franceză este autentic.)


Decizia Comisiei din 12/10/2018 de declarare a unei concentrări compatibilă cu piaţa comună (Cazul COMP/M.9086 - 3i Group plc / Arbejdsmarkedets Tillægspension / Brent Holding AS) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


title: Decizia (UE, Euratom) 2018/1588 a Consiliului din 15 octombrie 2018 de numire a unui membru, propus de Regatul Suediei, în cadrul Comitetului Economic și Social European

text:
                  23.10.2018

                  RO

                  Jurnalul Oficial al Uniunii Europene

                  L 264/22

         DECIZIA (UE, Euratom) 2018/1588 A CONSILIULUI
         din 15 octombrie 2018
         de numire a unui membru, propus de Regatul Suediei, în cadrul Comitetului Economic și Social European
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 302,
         având în vedere Tratatul de instituire a Comunității Europene a Energiei Atomice, în special articolul 106a,
         având în vedere propunerea guvernului suedez,
         având în vedere avizul Comisiei Europene,
         întrucât:

                     (1)

                     La 18 septembrie 2015 și la 1 octombrie 2015, Consiliul a adoptat Deciziile (UE, Euratom) 2015/1600 (1) și (UE, Euratom) 2015/1790 (2) de numire a membrilor în cadrul Comitetului Economic și Social European pentru perioada 21 septembrie 2015-20 septembrie 2020.

                     (2)

                     Un loc de membru în cadrul Comitetului Economic și Social European a devenit vacant ca urmare a încheierii mandatului domnului Erik SVENSSON,

               ADOPTĂ PREZENTA DECIZIE:

            Articolul 1
            Domnul Christian ARDHE, EU Affairs advisor, Heimdal European Affairs, este numit în calitatea de membru în cadrul Comitetului Economic și Social European pentru durata rămasă a mandatului actual, care se încheie la 20 septembrie 2020.

            Articolul 2
            Prezenta decizie intră în vigoare la data adoptării.

            Adoptată la Luxemburg, 15 octombrie 2018.

                  Pentru Consiliu

                  Președintele

               E. KÖSTINGER

            (1)  Decizia (UE, Euratom) 2015/1600 a Consiliului din 18 septembrie 2015 de numire a membrilor în cadrul Comitetului Economic și Social European pentru perioada 21 septembrie 2015-20 septembrie 2020 (JO L 248, 24.9.2015, p. 53).

            (2)  Decizia (UE, Euratom) 2015/1790 a Consiliului din 1 octombrie 2015 de numire a membrilor în cadrul Comitetului Economic și Social European pentru perioada 21 septembrie 2015-20 septembrie 2020 (JO L 260, 7.10.2015, p. 23).


title: Decizia (UE) 2018/1590 a Comisiei din 19 octombrie 2018 de modificare a Deciziilor 2012/481/UE, 2014/391/UE, 2014/763/UE și 2014/893/UE în ceea ce privește perioada de valabilitate a criteriilor ecologice de acordare a etichetei ecologice a UE pentru anumite produse și a cerințelor de evaluare și de verificare aferente [notificată cu numărul C(2018) 6805] (Text cu relevanță pentru SEE.)

text:
                  23.10.2018

                  RO

                  Jurnalul Oficial al Uniunii Europene

                  L 264/24

         DECIZIA (UE) 2018/1590 A COMISIEI
         din 19 octombrie 2018
         de modificare a Deciziilor 2012/481/UE, 2014/391/UE, 2014/763/UE și 2014/893/UE în ceea ce privește perioada de valabilitate a criteriilor ecologice de acordare a etichetei ecologice a UE pentru anumite produse și a cerințelor de evaluare și de verificare aferente

               [notificată cu numărul C(2018) 6805]

         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 66/2010 al Parlamentului European și al Consiliului din 25 noiembrie 2009 privind eticheta UE ecologică (1), în special articolul 8 alineatul (2),
         după consultarea Comitetului pentru etichetare ecologică al Uniunii Europene,
         întrucât:

                     (1)

                     Valabilitatea criteriilor ecologice de acordare a etichetei ecologice a UE pentru hârtia tipărită și a cerințelor de evaluare și de verificare aferente, stabilite în Decizia 2012/481/UE a Comisiei (2), expiră la 31 decembrie 2018.

                     (2)

                     Valabilitatea criteriilor ecologice de acordare a etichetei ecologice a UE pentru saltelele de pat și a cerințelor de evaluare și de verificare aferente, stabilite în Decizia 2014/391/UE a Comisiei (3), expiră la 23 iunie 2018.

                     (3)

                     Valabilitatea criteriilor ecologice de acordare a etichetei ecologice a UE pentru produsele igienice absorbante și a cerințelor de evaluare și de verificare aferente, stabilite în Decizia 2014/763/UE a Comisiei (4), expiră la 24 octombrie 2018.

                     (4)

                     Valabilitatea criteriilor ecologice de acordare a etichetei ecologice a UE pentru produsele cosmetice care se îndepărtează prin clătire și a cerințelor de evaluare și de verificare aferente, stabilite în Decizia 2014/893/UE a Comisiei (5), expiră la 9 decembrie 2018.

                     (5)

                     În conformitate cu concluziile verificării adecvării etichetei ecologice a UE (REFIT) din 30 iunie 2017 (6), Comisia, împreună cu Comitetul pentru etichetare ecologică al Uniunii Europene, a analizat relevanța fiecărei grupe de produse înainte de a propune prelungirea acesteia. Evaluarea respectivă a confirmat adecvarea actualelor criterii ecologice, precum și a cerințelor de evaluare și de verificare aferente, stabilite prin Deciziile 2012/481/UE, 2014/391/UE, 2014/763/UE și 2014/893/UE. Evaluarea a arătat, de asemenea, relevanța menținerii acestor grupe de produse în sistemul etichetei ecologice a UE, în unele cazuri, prin comasarea lor cu alte grupe de produse existente, pentru a îmbunătăți sinergiile dintre grupele de produse și a încuraja utilizarea etichetei ecologice a UE. Cu ocazia revizuirii, ar trebui să se acorde atenția cuvenită coerenței dintre politicile și legislația UE relevantă și datele științifice.

                     (6)

                     Produsele din hârtie tipărită și din hârtie prelucrată sunt foarte strâns legate. În plus, este în curs de desfășurare un proces de revizuire a produselor din hârtie grafică, aceasta reprezentând un substrat pentru hârtia tipărită. Pentru a îmbunătăți sinergiile și a încuraja utilizarea etichetei ecologice a UE pentru aceste grupe de produse, perioada de valabilitate a criteriilor actuale pentru produsele din hârtie tipărită ar trebui aliniată, prin prelungire până la 31 decembrie 2020, la cea pentru hârtie prelucrată.

                     (7)

                     Pentru a încuraja utilizarea etichetei ecologice a UE pentru saltelele de pat, ar trebui luată în considerare fuzionarea acestui grup de produse cu grupul de produse de mobilier. Ca un prim pas, perioada de valabilitate a criteriilor actuale pentru saltelele de pat ar trebui aliniată, prin prelungire până la 28 iulie 2022, la cea pentru mobilier.

                     (8)

                     În ceea ce privește produsele igienice absorbante, pentru a asigura stabilitate atât pieței, cât și actualilor și potențialilor titulari de licențe, fapt care poate intensifica adoptarea de către industrie a etichetei ecologice a UE, criteriile actuale referitoare la eticheta ecologică a UE pentru produsele igienice absorbante ar trebui prelungite până la 31 decembrie 2022.

                     (9)

                     Criteriile referitoare la eticheta ecologică a UE pentru produsele cosmetice care se îndepărtează prin clătire ar trebui prelungite până la 31 decembrie 2021, pentru a permite încheierea revizuirii acestora.

                     (10)

                     În concluzie, este oportun să se prelungească perioada de valabilitate a acestor criterii și a cerințelor de evaluare și de verificare aferente.

                     (11)

                     Prin urmare, Deciziile 2012/481/UE, 2014/391/UE, 2014/763/UE și 2014/893/UE ar trebui modificate în consecință.

                     (12)

                     Măsurile prevăzute în prezenta decizie sunt conforme cu avizul comitetului instituit în temeiul articolului 16 din Regulamentul (CE) nr. 66/2010,

               ADOPTĂ PREZENTA DECIZIE:

            Articolul 1
            Articolul 4 din Decizia 2012/481/UE se înlocuiește cu următorul text:

                  „Articolul 4
                  Criteriile ecologice pentru categoria de produse «hârtie tipărită», precum și cerințele de evaluare și de verificare aferente sunt valabile până la 31 decembrie 2020.”

            Articolul 2
            Articolul 4 din Decizia 2014/391/UE se înlocuiește cu următorul text:

                  „Articolul 4
                  Criteriile ecologice pentru grupa de produse «saltele de pat», precum și cerințele de evaluare și de verificare aferente sunt valabile până la 28 iulie 2022.”

            Articolul 3
            Articolul 4 din Decizia 2014/763/UE se înlocuiește cu următorul text:

                  „Articolul 4
                  Criteriile ecologice pentru grupul de produse «produse igienice absorbante», precum și cerințele de evaluare și de verificare aferente sunt valabile până la 31 decembrie 2022.”

            Articolul 4
            Articolul 4 din Decizia 2014/893/UE se înlocuiește cu următorul text:

                  „Articolul 4
                  Criteriile ecologice pentru grupul de produse «produse cosmetice care se îndepărtează prin clătire», precum și cerințele de evaluare și de verificare aferente sunt valabile până la 31 decembrie 2021.”

            Articolul 5
            Prezenta decizie se adresează statelor membre.

            Adoptată la Bruxelles, 19 octombrie 2018.

                  Pentru Comisie

               Karmenu VELLA

                  Membru al Comisiei

            (1)  JO L 27, 30.1.2010, p. 1.

            (2)  Decizia 2012/481/UE a Comisiei din 16 august 2012 de stabilire a criteriilor ecologice de acordare a etichetei ecologice a UE pentru hârtia tipărită (JO L 223, 21.8.2012, p. 55).

            (3)  Decizia 2014/391/UE a Comisiei din 23 iunie 2014 de stabilire a criteriilor ecologice de acordare a etichetei ecologice a UE pentru saltelele de pat (JO L 184, 25.6.2014, p. 18).

            (4)  Decizia 2014/763/UE a Comisiei din 24 octombrie 2014 de stabilire a criteriilor ecologice de acordare a etichetei ecologice a UE pentru produse igienice absorbante (JO L 320, 6.11.2014, p. 46).

            (5)  Decizia 2014/893/UE a Comisiei din 9 decembrie 2014 de stabilire a criteriilor ecologice de acordare a etichetei ecologice a UE pentru produsele cosmetice care se îndepărtează prin clătire (JO L 354, 11.12.2014, p. 47).

            (6)  Raportul Comisiei către Parlamentul European și Consiliu privind revizuirea aplicării Regulamentului (CE) nr. 1221/2009 al Parlamentului European și al Consiliului din 25 noiembrie 2009 privind participarea voluntară a organizațiilor la un sistem comunitar de management de mediu și audit (EMAS) și a Regulamentului (CE) nr. 66/2010 al Parlamentului European și al Consiliului din 25 noiembrie 2009 privind eticheta ecologică a UE [COM(2017) 355 final].


Decizia Comisiei din 03/05/2018 de declarare a unei concentrări compatibilă cu piaţa comună (Cazul COMP/M.8766 - LKQ Corporation / Stahlgruber GmbH) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


title: Decizia (PESC) 2018/1655 a Consiliului din 6 noiembrie 2018 de modificare a Deciziei (PESC) 2016/2382 de instituire a Colegiului European de Securitate și Apărare (CESA)

text:
                  7.11.2018

                  RO

                  Jurnalul Oficial al Uniunii Europene

                  L 276/9

         DECIZIA (PESC) 2018/1655 A CONSILIULUI
         din 6 noiembrie 2018
         de modificare a Deciziei (PESC) 2016/2382 de instituire a Colegiului European de Securitate și Apărare (CESA)
         CONSILIUL UNIUNII EUROPENE,
         având în vedere Tratatul privind Uniunea Europeană și în special articolul 28 alineatul (1), articolul 42 alineatul (4) și articolul 43 alineatul (2),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:

                     (1)

                     La 21 decembrie 2016, Consiliul a adoptat Decizia (PESC) 2016/2382 (1) de instituire a Colegiului European de Securitate și Apărare (CESA).

                     (2)

                     Ar trebui stabilită o nouă valoare de referință financiară pentru perioada cuprinsă între 1 ianuarie 2019 și 31 decembrie 2019.

                     (3)

                     Prin urmare, Decizia (PESC) 2016/2382 ar trebui modificată în consecință,

               ADOPTĂ PREZENTA DECIZIE:

            Articolul 1
            Modificarea Deciziei (PESC) 2016/2382
            La articolul 16 din Decizia (PESC) 2016/2382, alineatul (2) se înlocuiește cu următorul text:

                  „(2)   Valoarea de referință financiară destinată acoperirii cheltuielilor CESA în perioada cuprinsă între 1 ianuarie 2019 și 31 decembrie 2019 este de 1 365 816 EUR.
                  Valoarea de referință financiară destinată acoperirii cheltuielilor CESA pentru perioadele ulterioare este stabilită de către Consiliu.”

            Articolul 2
            Intrarea în vigoare
            Prezenta decizie intră în vigoare la data adoptării.

            Adoptată la Bruxelles, 6 noiembrie 2018.

                  Pentru Consiliu

                  Președintele

               H. LÖGER

            (1)  Decizia (PESC) 2016/2382 a Consiliului din 21 decembrie 2016 de instituire a Colegiului European de Securitate și Apărare (CESA) și de abrogare a Deciziei 2013/189/PESC (JO L 352, 23.12.2016, p. 60).


title: Decizia (UE) 2018/1697 a Consiliului din 6 noiembrie 2018 privind poziția care urmează să fie adoptată în numele Uniunii Europene în cadrul Comitetului european pentru elaborarea de standarde privind navigația interioară și în cadrul Comisiei Centrale pentru Navigația pe Rin în legătură cu adoptarea de standarde privind cerințele tehnice pentru navele de navigație interioară

text:
                  12.11.2018

                  RO

                  Jurnalul Oficial al Uniunii Europene

                  L 282/13

         DECIZIA (UE) 2018/1697 A CONSILIULUI
         din 6 noiembrie 2018
         privind poziția care urmează să fie adoptată în numele Uniunii Europene în cadrul Comitetului european pentru elaborarea de standarde privind navigația interioară și în cadrul Comisiei Centrale pentru Navigația pe Rin în legătură cu adoptarea de standarde privind cerințele tehnice pentru navele de navigație interioară
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 91 alineatul (1) coroborat cu articolul 218 alineatul (9),
         având în vedere propunerea Comisiei Europene,
         întrucât:

                     (1)

                     Acțiunile Uniunii în sectorul navigației interioare ar trebui să aibă scopul de a asigura uniformitatea în elaborarea cerințelor tehnice de aplicat în Uniune pentru navele de navigație interioară.

                     (2)

                     Comitetul european pentru elaborarea de standarde privind navigația interioară („CESNI”) a fost instituit la 3 iunie 2015 în cadrul Comisiei Centrale pentru Navigația pe Rin (CCNR), cu scopul de a elabora standarde tehnice pentru căile navigabile interioare în diverse domenii, în special în ceea ce privește navele, tehnologia informației și echipajul.

                     (3)

                     Pentru un transport eficient pe căile navigabile interioare, este important ca cerințele tehnice pentru nave să fie compatibile și cât mai armonizate cu putință în cadrul diferitelor sisteme juridice din Europa. În special, statele membre care sunt totodată membre ale CCNR ar trebui să fie autorizate să sprijine deciziile de armonizare a normelor CCNR cu normele aplicate în Uniune.

                     (4)

                     În cadrul reuniunii sale din 8 noiembrie 2018, CESNI intenționează să adopte standardul european de stabilire a cerințelor tehnice pentru navele de navigație interioară (ES-TRIN) 2019/1.

                     (5)

                     ES-TRIN 2019/1 stabilește cerințe tehnice uniforme necesare pentru a garanta siguranța navelor de navigație interioară. Acesta include: dispoziții privind construcția navelor, echiparea și echipamentele navelor de navigație interioară; dispoziții speciale privind anumite categorii de nave, cum ar fi navele de pasageri, convoaiele împinse și navele portcontainer; dispoziții privind echipamentele sistemului de identificare automată; dispoziții privind identificarea navelor; modele de certificate și de registru; dispoziții tranzitorii, precum și instrucțiuni de aplicare a standardului tehnic.

                     (6)

                     În anexa II la Directiva (UE) 2016/1629 a Parlamentului European și a Consiliului (1) se face trimitere directă la cerințele tehnice pentru ambarcațiuni ca fiind cele prevăzute în ES-TRIN 2017/1. Comisia este împuternicită să actualizeze respectiva trimitere conform celei mai recente versiuni a ES-TRIN și să stabilească data de aplicare a acesteia.

                     (7)

                     Prin urmare, ES-TRIN 2019/1 va avea incidență asupra Directivei (UE) 2016/1629.

                     (8)

                     Uniunea nu este membră nici a CCNR, nici a CESNI. Prin urmare, este necesar ca statele membre să fie autorizate de Consiliu pentru a exprima poziția Uniunii în cadrul organismelor respective în ceea ce privește adoptarea ES-TRIN 2019/1,

               ADOPTĂ PREZENTA DECIZIE:

            Articolul 1

               (1)   Poziția care urmează să fie adoptată, la 8 noiembrie 2018, în numele Uniunii în cadrul Comitetului european pentru elaborarea de standarde privind navigația interioară (CESNI) este de a aproba adoptarea standardului european de stabilire a cerințelor tehnice pentru navele de navigație interioară (ES-TRIN) 2019/1.

               (2)   Poziția care urmează să fie adoptată în numele Uniunii în sesiunea plenară a Comisiei Centrale pentru Navigația pe Rin (CCNR) în cadrul căreia se decide asupra cerințelor tehnice pentru navele de navigație interioară este de a sprijini toate propunerile de aliniere a cerințelor tehnice la cele ale ES-TRIN 2019/1.

            Articolul 2

               (1)   Poziția Uniunii astfel cum este prevăzută la articolul 1 alineatul (1) este exprimată de statele membre care sunt membre ale CESNI, acționând împreună.

               (2)   Poziția Uniunii astfel cum este prevăzută la articolul 1 alineatul (2) este exprimată de statele membre care sunt membre ale CCNR, acționând împreună.

            Articolul 3
            Se poate conveni asupra unor modificări tehnice minore ale pozițiilor prevăzute la articolul 1 fără a mai fi necesară o nouă decizie a Consiliului.

            Articolul 4
            Prezenta decizie intră în vigoare la data adoptării.

            Adoptată la Bruxelles, 6 noiembrie 2018.

                  Pentru Consiliu

                  Președintele

               H. LÖGER

            (1)  Directiva (UE) 2016/1629 a Parlamentului European și a Consiliului din 14 septembrie 2016 de stabilire a cerințelor tehnice pentru navele de navigație interioară, de modificare a Directivei 2009/100/CE și de abrogare a Directivei 2006/87/CE (JO L 252, 16.9.2016, p. 118).


title: Decizia (UE) 2018/1674 a Parlamentului European și a Consiliului din 23 octombrie 2018 de modificare a Deciziei 2003/17/CE a Consiliului în ceea ce privește echivalența inspecțiilor în câmp efectuate în Republica Federativă a Braziliei la culturile producătoare de semințe de plante furajere și la culturile producătoare de semințe de cereale și echivalența semințelor de plante furajere și a semințelor de cereale produse în Republica Federativă a Braziliei, precum și în ceea ce privește echivalența inspecțiilor în câmp efectuate în Republica Moldova la culturile producătoare de semințe de cereale, la culturile producătoare de semințe de legume și la culturile producătoare de semințe de plante oleaginoase și pentru fibre și echivalența semințelor de cereale, a semințelor de legume și a semințelor de plante oleaginoase și pentru fibre produse în Republica Moldova

text:
                  12.11.2018

                  RO

                  Jurnalul Oficial al Uniunii Europene

                  L 284/31

         DECIZIA (UE) 2018/1674 A PARLAMENTULUI EUROPEAN ȘI A CONSILIULUI
         din 23 octombrie 2018
         de modificare a Deciziei 2003/17/CE a Consiliului în ceea ce privește echivalența inspecțiilor în câmp efectuate în Republica Federativă a Braziliei la culturile producătoare de semințe de plante furajere și la culturile producătoare de semințe de cereale și echivalența semințelor de plante furajere și a semințelor de cereale produse în Republica Federativă a Braziliei, precum și în ceea ce privește echivalența inspecțiilor în câmp efectuate în Republica Moldova la culturile producătoare de semințe de cereale, la culturile producătoare de semințe de legume și la culturile producătoare de semințe de plante oleaginoase și pentru fibre și echivalența semințelor de cereale, a semințelor de legume și a semințelor de plante oleaginoase și pentru fibre produse în Republica Moldova
         PARLAMENTUL EUROPEAN ȘI CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 43 alineatul (2),
         având în vedere propunerea Comisiei Europene,
         după transmiterea proiectului de act legislativ către parlamentele naționale,
         având în vedere avizul Comitetului Economic și Social European (1),
         hotărând în conformitate cu procedura legislativă ordinară (2),
         întrucât:

                     (1)

                     Decizia 2003/17/CE a Consiliului (3) prevede că, în anumite condiții, inspecțiile în câmp ale anumitor culturi producătoare de semințe efectuate în țările terțe enumerate trebuie să fie considerate echivalente cu inspecțiile în câmp efectuate în conformitate cu dreptul Uniunii și că, în anumite condiții, semințele de anumite specii de plante furajere, de cereale, de sfeclă și de plante oleaginoase și pentru fibre produse în aceste țări trebuie să fie considerate echivalente cu semințele produse în conformitate cu dreptul Uniunii.

                     (2)

                     Republica Federativă a Braziliei („Brazilia”) a prezentat Comisiei o cerere vizând acordarea de echivalență sistemului său de inspecții în câmp privind culturile producătoare de semințe de plante furajere și culturile producătoare de semințe de cereale, precum și semințelor de plante furajere și semințelor de cereale, produse și certificate în Brazilia.

                     (3)

                     Comisia a examinat legislația relevantă din Brazilia și, pe baza unui audit efectuat în 2016 cu privire la sistemul de controale oficiale și de certificare a semințelor de plante furajere și de cereale din Brazilia, precum și cu privire la echivalența acestuia cu cerințele Uniunii, și-a publicat constatările într-un raport intitulat „Raport final al auditului efectuat în Brazilia, de la 11 aprilie 2016 la 19 aprilie 2016, în scopul evaluării sistemului de controale oficiale și de certificare a semințelor și a echivalenței acestuia cu cerințele Uniunii Europene”.

                     (4)

                     În urma auditului, s-a ajuns la concluzia că inspecțiile în câmp la culturile producătoare de semințe, eșantionarea, testarea și controalele oficiale a posteriori în ceea ce privește semințele de plante furajere și de cereale sunt efectuate corespunzător și că îndeplinesc condițiile prevăzute în anexa II la Decizia 2003/17/CE, precum și cerințele prevăzute de Directivele 66/401/CEE (4) și 66/402/CEE (5) ale Consiliului. În plus, s-a ajuns la concluzia că autoritățile naționale responsabile pentru punerea în aplicare a certificării semințelor din Brazilia sunt competente și funcționează în mod corespunzător.

                     (5)

                     Republica Moldova a prezentat Comisiei o cerere vizând acordarea de echivalență sistemului său de inspecții în câmp privind culturile producătoare de semințe de cereale, culturile producătoare de semințe de legume și culturile producătoare de semințe de plante oleaginoase și pentru fibre, precum și semințelor de cereale, de legume și de plante oleaginoase și pentru fibre, produse și certificate în Republica Moldova.

                     (6)

                     Comisia a examinat legislația relevantă din Republica Moldova și, pe baza unui audit efectuat în 2016 cu privire la sistemul de controale oficiale și de certificare a semințelor de cereale, de legume și de plante oleaginoase și pentru fibre din Republica Moldova, precum și cu privire la echivalența acestuia cu cerințele Uniunii, și-a publicat constatările într-un raport intitulat „Raport final al auditului efectuat în Republica Moldova, în perioada 14 iunie-21 iunie 2016, în scopul evaluării sistemului de controale oficiale și de certificare a semințelor și a echivalenței acestuia cu cerințele Uniunii Europene”.

                     (7)

                     În urma auditului, s-a ajuns la concluzia că inspecțiile în câmp la culturile producătoare de semințe, eșantionarea, testarea și controalele oficiale a posteriori în ceea ce privește semințele de cereale, de legume și de plante oleaginoase și pentru fibre sunt efectuate corespunzător și că îndeplinesc condițiile prevăzute în anexa II la Decizia 2003/17/CE și cerințele prevăzute de Directivele 66/402/CEE, 2002/55/CE (6) și 2002/57/CE (7) ale Consiliului. În plus, s-a ajuns la concluzia că autoritățile naționale responsabile pentru punerea în aplicare a certificării semințelor din Republica Moldova sunt competente și funcționează în mod corespunzător.

                     (8)

                     Prin urmare, este oportun să se acorde echivalența privind inspecțiile în câmp efectuate în ceea ce privește culturile producătoare de semințe de plante furajere și culturile producătoare de semințe de cereale din Brazilia și privind semințele de plante furajere și semințele de cereale produse în Brazilia și certificate oficial de autoritățile sale.

                     (9)

                     Este, de asemenea, oportun să se acorde echivalența privind inspecțiile în câmp efectuate în ceea ce privește culturile producătoare de semințe de cereale, culturile producătoare de semințe de legume și culturile producătoare de semințe de plante oleaginoase și pentru fibre din Republica Moldova și privind semințele de cereale, semințele de legume și semințele de plante oleaginoase și pentru fibre produse în Republica Moldova și certificate oficial de autoritățile sale.

                     (10)

                     În Uniune există o cerere în ceea ce privește importul de semințe de legume provenind din țări terțe, inclusiv din Republica Moldova. Prin urmare, semințele de legume certificate oficial astfel cum sunt menționate în Directiva 2002/55/CE ar trebui să intre sub incidența Deciziei 2003/17/CE pentru a răspunde în viitor cererii de astfel de semințe originare din Republica Moldova, precum și din alte țări terțe.

                     (11)

                     Având în vedere normele aplicabile ale Asociației Internaționale pentru Testarea Semințelor (ISTA), ar trebui ca țara terță în cauză să furnizeze o declarație oficială conform căreia semințele au făcut obiectul unei eșantionări și testări în conformitate cu dispozițiile prevăzute în Normele internaționale ale ISTA pentru testarea semințelor („normele ISTA”) referitoare la buletinele internaționale portocalii pentru loturile de semințe, iar loturile de semințe ar trebui să fie însoțite de un astfel de buletin.

                     (12)

                     Având în vedere expirarea „experienței derogatorii privind eșantionarea și analiza semințelor” prevăzute în anexa V partea A la decizia adoptată de Consiliul Organizației pentru Cooperare și Dezvoltare Economică (OCDE) la 28 septembrie 2000 privind sistemele OCDE pentru certificarea soiurilor de semințe destinate comerțului internațional, ar trebui eliminate toate referirile la experiența în cauză.

                     (13)

                     Având în vedere aderarea Croației la Uniune în 2013, ar trebui eliminate toate referirile la Croația ca țară terță.

                     (14)

                     Prin urmare, Decizia 2003/17/CE ar trebui modificată în consecință,

               ADOPTĂ PREZENTA DECIZIE:

            Articolul 1
            Modificarea Deciziei 2003/17/CE
            Decizia 2003/17/CE se modifică după cum urmează:

                        1.

                        La articolul 1, partea introductivă se înlocuiește cu următorul text:
                        „Inspecțiile în câmp la culturile producătoare de semințe din speciile precizate în anexa I la prezenta decizie, efectuate în țările terțe enumerate în anexa respectivă, sunt considerate echivalente cu inspecțiile în câmp efectuate în conformitate cu Directivele 66/401/CEE, 66/402/CEE, 2002/54/CE și 2002/57/CE, precum și cu Directiva 2002/55/CE a Consiliului (*1), cu condiția ca acestea:

                           (*1)  Directiva 2002/55/CE a Consiliului din 13 iunie 2002 privind comercializarea semințelor de legume (JO L 193, 20.7.2002, p. 33).”"

                        2.

                        Articolul 2 se înlocuiește cu următorul text:

                           „Articolul 2
                           Semințele din speciile precizate în anexa I la prezenta decizie, produse în țările terțe enumerate în anexa respectivă și certificate oficial de către autoritățile menționate în aceeași anexă, sunt considerate echivalente cu semințele conforme cu Directivele 66/401/CEE, 66/402/CEE, 2002/54/CE, 2002/55/CE și 2002/57/CE, în cazul în care îndeplinesc condițiile prevăzute la litera B din anexa II la prezenta decizie.”

                        3.

                        Articolul 3 se modifică după cum urmează:

                                    (a)

                                    alineatul (1) se înlocuiește cu următorul text:

                                       „(1)   În cazul în care semințele echivalente «fac obiectul unei schimbări a etichetei și a sistemului de închidere» efectuată în Comunitate în conformitate cu sistemele OCDE pentru certificarea soiurilor de semințe destinate comerțului internațional, se aplică, prin analogie, dispozițiile Directivelor 66/401/CEE, 66/402/CEE, 2002/54/CE, 2002/55/CE și 2002/57/CE referitoare la reînchiderea ambalajelor produse în Comunitate.
                                       Primul paragraf nu aduce atingere normelor OCDE aplicabile acestor operațiuni.”;

                                    (b)

                                    la alineatul (2), litera (b) se înlocuiește cu următorul text:

                                                „(b)

                                                pentru ambalajele CE mici, în înțelesul Directivei 66/401/CEE, 2002/54/CE sau 2002/55/CE.”

                        4.

                        Anexele la Decizia 2003/17/CE se modifică în conformitate cu anexa la prezenta decizie.

            Articolul 2
            Intrarea în vigoare
            Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.

            Articolul 3
            Destinatari
            Prezenta decizie se adresează statelor membre.

            Adoptată la Strasbourg, 23 octombrie 2018.

                  Pentru Parlamentul European

                  Președintele

               A. TAJANI

                  Pentru Consiliu

                  Președintele

               K. EDTSTADLER

            (1)  JO C 227, 28.6.2018, p. 76.

            (2)  Poziția Parlamentului European din 11 septembrie 2018 (nepublicată încă în Jurnalul Oficial) și Decizia Consiliului din 9 octombrie 2018.

            (3)  Decizia 2003/17/CE a Consiliului din 16 decembrie 2002 privind echivalența inspecțiilor în câmp la culturile producătoare de semințe, efectuate în țări terțe și echivalența semințelor produse în țări terțe (JO L 8, 14.1.2003, p. 10).

            (4)  Directiva 66/401/CEE a Consiliului din 14 iunie 1966 privind comercializarea semințelor de plante furajere (JO 125, 11.7.1966, p. 2298/66).

            (5)  Directiva 66/402/CEE a Consiliului din 14 iunie 1966 privind comercializarea semințelor de cereale (JO 125, 11.7.1966, p. 2309/66).

            (6)  Directiva 2002/55/CE a Consiliului din 13 iunie 2002 privind comercializarea semințelor de legume (JO L 193, 20.7.2002, p. 33).

            (7)  Directiva 2002/57/CE a Consiliului din 13 iunie 2002 privind comercializarea semințelor de plante oleaginoase și pentru fibre (JO L 193, 20.7.2002, p. 74).

            ANEXĂ
            Anexele I și II la Decizia 2003/17/CE se modifică după cum urmează:

                        1.

                        Anexa I se modifică după cum urmează:

                                    (a)

                                    în tabel, se introduc următoarele mențiuni, în ordine alfabetică:

                                                „BR

                                                Ministry of Agriculture, Livestock and Food Supply
                                                Esplanada dos Ministérios, bloco D
                                                70.043-900 Brasilia-DF

                                                66/401/CEE
                                                66/402/CEE”

                                                „MD

                                                            National Agency for Food Safety (ANSA)

                                                            str. Mihail Kogălniceanu 63,

                                                            MD-2009, Chișinău

                                                66/402/CEE
                                                2002/55/CE
                                                2002/57/CE”

                                    (b)

                                    în nota de subsol a tabelului menționat la litera (a), se introduc următorii termeni, în ordine alfabetică: „BR – Brazilia,”, „MD – Republica Moldova,”;

                                    (c)

                                    în nota de subsol a tabelului respectiv, se elimină termenul „HR – Croația,”.

                        2.

                        Anexa II se modifică după cum urmează:

                                    (a)

                                    la secțiunea A punctul 1 se adaugă următoarea liniuță:

                                                „—

                                                semințele de legume, în cazul speciilor prevăzute de Directiva 2002/55/CE.”;

                                    (b)

                                    secțiunea B se modifică după cum urmează:

                                                (i)

                                                la punctul 1 primul paragraf, se adaugă următoarea liniuță:

                                                            „—

                                                            semințele de legume, în cazul speciilor prevăzute de Directiva 2002/55/CE.”;

                                                (ii)

                                                la punctul 2.1, se introduce următoarea liniuță după a treia liniuță:

                                                            „—

                                                            Directiva 2002/55/CE, anexa II;”;

                                                (iii)

                                                punctul 2.2 se înlocuiește cu următorul text:

                                                            „2.2.

                                                            În vederea examinării care trebuie efectuată pentru a se constata îndeplinirea condițiilor stabilite la punctul 2.1, se prelevă oficial sau sub supraveghere oficială eșantioane în conformitate cu normele ISTA, iar greutatea lor este în conformitate cu greutatea prevăzută de aceste metode, ținând cont de greutățile specificate în următoarele directive:

                                                                        —

                                                                        Directiva 66/401/CEE, anexa III, coloanele 3 și 4;

                                                                        —

                                                                        Directiva 66/402/CEE, anexa III, coloanele 3 și 4;

                                                                        —

                                                                        Directiva 2002/54/CE, anexa II, al doilea rând;

                                                                        —

                                                                        Directiva 2002/55/CE, anexa III;

                                                                        —

                                                                        Directiva 2002/57/CE, anexa III, coloanele 3 și 4.”

                                                (iv)

                                                punctul 2.3 se înlocuiește cu următorul text:

                                                            „2.3.

                                                            Examinarea se efectuează în mod oficial sau sub supraveghere oficială în conformitate cu normele ISTA.”

                                                (v)

                                                punctul 2.4 se elimină;

                                                (vi)

                                                la punctul 3.1, a doua liniuță se înlocuiește cu următorul text:

                                                            „—

                                                            o mențiune care atestă că semințele au făcut obiectul unor eșantionări și testări conforme cu metodele internaționale în uz: «Eșantionate și analizate de … (denumirea sau codul de membru al stației de testare a semințelor ISTA) în conformitate cu dispozițiile prevăzute în Normele internaționale ale ISTA pentru testarea semințelor referitoare la buletinele internaționale portocalii pentru loturile de semințe»;”;

                                                (vii)

                                                punctul 4 se înlocuiește cu următorul text:

                                                            „4.

                                                            Loturile de semințe sunt însoțite de un buletin internațional portocaliu ISTA pentru loturile de semințe, care furnizează informațiile privind condițiile prevăzute la punctul 2.”


title: Decizia (UE) 2018/1675 a Parlamentului European și a Consiliului din 2 octombrie 2018 privind mobilizarea Fondului european de ajustare la globalizare în urma unei cereri din partea Țărilor de Jos – EGF/2018/001 NL/Activități de servicii financiare

text:
                  12.11.2018

                  RO

                  Jurnalul Oficial al Uniunii Europene

                  L 284/36

         DECIZIA (UE) 2018/1675 A PARLAMENTULUI EUROPEAN ȘI A CONSILIULUI
         din 2 octombrie 2018
         privind mobilizarea Fondului european de ajustare la globalizare în urma unei cereri din partea Țărilor de Jos – EGF/2018/001 NL/Activități de servicii financiare
         PARLAMENTUL EUROPEAN ȘI CONSILIUL UNIUNII EUROPENE,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1309/2013 al Parlamentului European și al Consiliului din 17 decembrie 2013 privind Fondul european de ajustare la globalizare (2014-2020) și de abrogare a Regulamentului (CE) nr. 1927/2006 (1), în special articolul 15 alineatul (4),
         având în vedere Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (2), în special punctul 13,
         având în vedere propunerea Comisiei Europene,
         întrucât:

                     (1)

                     Fondul european de ajustare la globalizare (FEG) urmărește să ofere sprijin lucrătorilor disponibilizați și persoanelor care desfășoară o activitate independentă a căror activitate a încetat ca urmare a modificărilor structurale majore apărute în tiparele comerțului mondial ca urmare a globalizării, ca urmare a continuării crizei economice și financiare mondiale sau ca urmare a unei noi crize economice și financiare mondiale, precum și să le ofere asistență în vederea reintegrării pe piața muncii.

                     (2)

                     FEG nu trebuie să depășească un cuantum anual maxim de 150 de milioane EUR (la prețurile din 2011), după cum se prevede la articolul 12 din Regulamentul (UE, Euratom) nr. 1311/2013 al Consiliului (3).

                     (3)

                     La 23 februarie 2018, Țările de Jos au prezentat o cerere de mobilizare a FEG, în legătură cu disponibilizările din 20 de întreprinderi care își desfășoară activitatea în sectorul serviciilor financiare în următoarele regiuni: Friesland, Drenthe și Overijssel în Țările de Jos. Cererea a fost completată cu informații suplimentare furnizate în conformitate cu articolul 8 alineatul (3) din Regulamentul (UE) nr. 1309/2013. Această cerere îndeplinește condițiile pentru stabilirea unei contribuții financiare din partea FEG, astfel cum sunt prevăzute la articolul 13 din Regulamentul (UE) nr. 1309/2013.

                     (4)

                     Prin urmare, FEG ar trebui mobilizat pentru a se furniza o contribuție financiară în valoare de 1 192 500 EUR, ca urmare a cererii depuse de Țările de Jos.

                     (5)

                     În scopul de a reduce la minimum timpul necesar pentru mobilizarea FEG, prezenta decizie ar trebui să se aplice de la data adoptării sale,

               ADOPTĂ PREZENTA DECIZIE:

            Articolul 1
            În cadrul bugetului general al Uniunii pentru exercițiul financiar 2018, se mobilizează Fondul european de ajustare la globalizare pentru a se furniza suma de 1 192 500 EUR, sub formă de credite de angajament și credite de plată.

            Articolul 2
            Prezenta decizie intră în vigoare la data publicării în Jurnalul Oficial al Uniunii Europene. Se aplică de la 2 octombrie 2018.

            Adoptată la Strasbourg, 2 octombrie 2018.

                  Pentru Parlamentul European

                  Președintele

               A. TAJANI

                  Pentru Consiliu

                  Președintele

               J. BOGNER-STRAUSS

            (1)  JO L 347, 20.12.2013, p. 855.

            (2)  JO C 373, 20.12.2013, p. 1.

            (3)  Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020 (JO L 347, 20.12.2013, p. 884).


title: Decizia (UE) 2018/1859 a Parlamentului European și a Consiliului din 14 noiembrie 2018 privind mobilizarea Fondului de solidaritate al Uniunii Europene pentru a furniza asistență Letoniei

text:
                  28.11.2018

                  RO

                  Jurnalul Oficial al Uniunii Europene

                  LI 302/1

         DECIZIA (UE) 2018/1859 A PARLAMENTULUI EUROPEAN ȘI A CONSILIULUI
         din 14 noiembrie 2018
         privind mobilizarea Fondului de solidaritate al Uniunii Europene pentru a furniza asistență Letoniei
         PARLAMENTUL EUROPEAN ȘI CONSILIUL UNIUNII EUROPENE,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 2012/2002 al Consiliului din 11 noiembrie 2002 de instituire a Fondului de Solidaritate al Uniunii Europene (1), în special articolul 4 alineatul (3),
         având în vedere Acordul interinstituțional din 2 decembrie 2013 dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară (2), în special punctul 11,
         având în vedere propunerea Comisiei Europene,
         întrucât:

                     (1)

                     Obiectivul Fondului de solidaritate al Uniunii Europene (denumit în continuare „fondul”) este de a permite Uniunii să răspundă în mod rapid, eficient și flexibil la situațiile de urgență pentru a-și manifesta solidaritatea cu populația din regiunile afectate de dezastre naturale.

                     (2)

                     Fondul nu poate depăși o sumă maximă anuală de 500 000 000 EUR (la prețurile din 2011), după cum prevede articolul 10 din Regulamentul (UE, Euratom) nr. 1311/2013 al Consiliului (3).

                     (3)

                     La 14 noiembrie 2017, Letonia a depus o cerere de mobilizare a fondului, în urma unei perioade îndelungate de ploi abundente din vara și toamna anului 2017, care au condus la saturarea solului și, ulterior, la inundații.

                     (4)

                     Cererea Letoniei îndeplinește condițiile de acordare a unei contribuții financiare din fond, după cum prevede articolul 4 din Regulamentul (CE) nr. 2012/2002.

                     (5)

                     Prin urmare, fondul ar trebui mobilizat pentru a furniza o contribuție financiară Letoniei.

                     (6)

                     Prin Decizia (UE) 2018/508 a Parlamentului European și a Consiliului (4), a fost mobilizată o sumă de 50 000 000 EUR din fond sub formă de credite de angajament și credite de plată pentru efectuarea unor plăți în avans pentru exercițiul financiar 2018. Aceste credite au fost utilizate într-o măsură foarte limitată. În consecință, se poate finanța suma totală a prezentei mobilizări prin realocarea creditelor mobilizate pentru efectuarea unor plăți în avans în cadrul bugetului general al Uniunii pentru exercițiul financiar 2018.

                     (7)

                     Pentru a reduce la minimum perioada necesară în vederea mobilizării fondului, prezenta decizie ar trebui să se aplice de la data adoptării,

               ADOPTĂ PREZENTA DECIZIE:

            Articolul 1
            În cadrul bugetului general al Uniunii pentru exercițiul financiar 2018, se mobilizează Fondul de solidaritate al Uniunii Europene pentru a furniza Letoniei suma de 17 730 519 EUR sub formă de credite de angajament și credite de plată.
            Suma mobilizării menționate la primul paragraf se acoperă din creditele mobilizate pentru efectuarea de plăți în avans în cadrul bugetului Uniunii Europene pentru exercițiul financiar 2018. Creditele disponibile pentru plăți în avans se reduc în consecință.

            Articolul 2
            Prezenta decizie intră în vigoare la data publicării în Jurnalul Oficial al Uniunii Europene.
            Se aplică de la 14 noiembrie 2018.

            Adoptată la Strasbourg, 14 noiembrie 2018.

                  Pentru Parlamentul European

                  Președintele

               A. TAJANI

                  Pentru Consiliu

                  Președintele

               K. EDTSTADLER

            (1)  JO L 311, 14.11.2002, p. 3.

            (2)  JO C 373, 20.12.2013, p. 1.

            (3)  Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020 (JO L 347, 20.12.2013, p. 884).

            (4)  Decizia (UE) 2018/508 a Parlamentului European și a Consiliului din 12 decembrie 2017 privind mobilizarea Fondului de solidaritate al Uniunii Europene pentru efectuarea unor plăți în avans în cadrul bugetului general al Uniunii pentru exercițiul financiar 2018 (JO L 83, 27.3.2018, p. 13).


Decizia Comisiei din 23/11/2018 de declarare a unei concentrări compatibilă cu piaţa comună (Cazul COMP/M.9131 - The Blackstone Group L.P. / Tele-Finance Holdings Limited / Network Rail Infrastructure Limited) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 27/11/2018 de declarare a unei concentrări compatibilă cu piaţa comună (Cazul COMP/M.9151 - IFM / Trafigura / Simba Holdings) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 21/11/2018 de declarare a unei concentrări compatibilă cu piaţa comună (Cazul COMP/M.9071 - Banca General S.p.a. / Saxo Bank A/S / JV) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


Decizia Comisiei din 20/07/2018 de declarare a unei concentrări compatibilă cu piaţa comună (Cazul COMP/M.8823 - NESTE / Int. Handelsmaatschappij Demeter BV) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


title: Decizia (UE) 2018/1870 a Consiliului din 26 noiembrie 2018 privind semnarea, în numele Uniunii, a Acordului dintre Uniunea Europeană și Republica Federativă a Braziliei de modificare a Acordului dintre Uniunea Europeană și Republica Federativă a Braziliei cu privire la exonerarea de obligația de a deține viză de scurtă ședere pentru titularii de pașapoarte obișnuite

text:
                  30.11.2018

                  RO

                  Jurnalul Oficial al Uniunii Europene

                  L 306/4

         DECIZIA (UE) 2018/1870 A CONSILIULUI
         din 26 noiembrie 2018
         privind semnarea, în numele Uniunii, a Acordului dintre Uniunea Europeană și Republica Federativă a Braziliei de modificare a Acordului dintre Uniunea Europeană și Republica Federativă a Braziliei cu privire la exonerarea de obligația de a deține viză de scurtă ședere pentru titularii de pașapoarte obișnuite
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 77 alineatul (2) litera (a) coroborat cu articolul 218 alineatul (5),
         având în vedere propunerea Comisiei Europene,
         întrucât:

                     (1)

                     Regulamentul (UE) nr. 610/2013 al Parlamentului European și al Consiliului (1) a introdus modificări orizontale în cadrul acquis-ului Uniunii în materie de vize și frontiere și a definit scurta ședere ca o perioadă maximă de 90 de zile în cursul oricărei perioade de 180 de zile.

                     (2)

                     Este necesară încorporarea aceastei noi definiții în Acordul dintre Uniunea Europeană și Republica Federativă a Braziliei cu privire la exonerarea de obligația de a deține viză de scurtă ședere pentru titularii de pașapoarte obișnuite (2) în scopul armonizării regimului de scurtă ședere al Uniunii.

                     (3)

                     La 9 octombrie 2014, Consiliul a autorizat Comisia să deschidă negocieri cu Republica Federativă a Braziliei pentru un acord între Uniunea Europeană și Republica Federativă a Braziliei de modificare a Acordului dintre Uniunea Europeană și Republica Federativă a Braziliei cu privire la exonerarea de obligația de a deține viză de scurtă ședere pentru titularii de pașapoarte obișnuite (denumit în continuare „acordul”). Negocierile privind acordul s-au încheiat cu succes prin parafarea acestuia la 31 octombrie 2017.

                     (4)

                     Prezenta decizie constituie o dezvoltare a dispozițiilor acquis-ului Schengen la care Regatul Unit nu participă, în conformitate cu Decizia 2000/365/CE a Consiliului (3); prin urmare, Regatul Unit nu participă la adoptarea prezentei decizii, aceasta nu este obligatorie pentru respectivul stat membru și nu i se aplică.

                     (5)

                     Prezenta decizie reprezintă o dezvoltare a dispozițiilor acquis-ului Schengen la care Irlanda nu participă, în conformitate cu Decizia 2002/192/CE a Consiliului (4); prin urmare, Irlanda nu participă la adoptarea prezentei decizii, aceasta nu este obligatorie pentru respectivul stat membru și nu i se aplică.

                     (6)

                     Acordul ar trebui să fie semnat, iar textul declarației anexate la prezenta decizie, precum și textul declarațiilor comune atașate la acord ar trebui să fie aprobate, în numele Uniunii,

               ADOPTĂ PREZENTA DECIZIE:

            Articolul 1
            Se autorizează semnarea, în numele Uniunii, a Acordului dintre Uniunea Europeană și Republica Federativă a Braziliei de modificare a Acordului dintre Uniunea Europeană și Republica Federativă a Braziliei cu privire la exonerarea de obligația de a deține viză de scurtă ședere pentru titularii de pașapoarte obișnuite, sub rezerva încheierii acordului menționat (5).

            Articolul 2
            Textul declarației anexate la prezenta decizie și textul declarațiilor comune atașate la acord se aprobă în numele Uniunii.

            Articolul 3
            Președintele Consiliului este autorizat să desemneze persoana împuternicită sau persoanele împuternicite să semneze acordul în numele Uniunii.

            Articolul 4
            Prezenta decizie intră în vigoare la data adoptării.

            Adoptată la Bruxelles, 26 noiembrie 2018.

                  Pentru Consiliu

                  Președintele

               J. BOGNER-STRAUSS

            (1)  Regulamentul (UE) nr. 610/2013 al Parlamentului European și al Consiliului din 26 iunie 2013 de modificare a Regulamentului (CE) nr. 562/2006 al Parlamentului European și al Consiliului de instituire a unui Cod comunitar privind regimul de trecere a frontierelor de către persoane (Codul frontierelor Schengen), a Convenției de punere în aplicare a Acordului Schengen, a Regulamentelor (CE) nr. 1683/95 și (CE) nr. 539/2001 ale Consiliului și a Regulamentelor (CE) nr. 767/2008 și (CE) nr. 810/2009 ale Parlamentului European și ale Consiliului (JO L 182, 29.6.2013, p. 1).

            (2)  JO L 255, 21.9.2012, p. 4.

            (3)  Decizia 2000/365/CE a Consiliului din 29 mai 2000 privind solicitarea Regatului Unit al Marii Britanii și Irlandei de Nord de a participa la unele dintre dispozițiile acquis-ului Schengen (JO L 131, 1.6.2000, p. 43).

            (4)  Decizia 2002/192/CE a Consiliului din 28 februarie 2002 privind solicitarea Irlandei de a participa la unele dintre dispozițiile acquis-ului Schengen (JO L 64, 7.3.2002, p. 20).

            (5)  Textul acordului se publică împreună cu decizia privind încheierea acestuia.

            ANEXĂ

               Declarația Uniunii cu privire la intrarea în vigoare a Regulamentului (UE) 2017/2226 de instituire a Sistemului de intrare/ieșire (EES) și statele membre care aplică integral acquis-ul Schengen

            Regulamentul (UE) 2017/2226 al Parlamentului European și al Consiliului din 30 noiembrie 2017 de instituire a Sistemului de intrare/ieșire (EES) pentru înregistrarea datelor de intrare și de ieșire și a datelor referitoare la refuzul intrării ale resortisanților țărilor terțe care trec frontierele externe ale statelor membre, de stabilire a condițiilor de acces la EES în scopul aplicării legii și de modificare a Convenției de punere în aplicare a Acordului Schengen și a Regulamentelor (CE) nr. 767/2008 și (UE) nr. 1077/2011 a intrat în vigoare la 29 decembrie 2017.
            Prin urmare, de la data aplicării Regulamentului (UE) 2017/2226 (1), în sensul prezentului acord, state membre care aplică integral acquis-ul Schengen înseamnă state membre care operează Sistemul de intrare/ieșire la frontierele externe. Perioada maximă de 90 de zile în cursul oricărei perioade de 180 de zile va fi calculată ținând seama de perioada șederii în toate statele membre care operează Sistemul de intrare/ieșire la frontierele externe.

               (1)  Data aplicării va fi hotărâtă de către Comisie în conformitate cu articolul 73 din Regulamentul (UE) 2017/2226.


title: Decizia (UE) 2017/2284 a Consiliului din 11 decembrie 2017 privind sprijinirea statelor din Africa, regiunea Asia-Pacific, America Latină și zona Caraibilor în vederea participării acestora la procesul consultativ desfășurat în cadrul grupului de experți la nivel înalt însărcinat cu pregătirea tratatului de interzicere a producerii de material fisil

text:
               12.12.2017

               RO

               Jurnalul Oficial al Uniunii Europene

               L 328/32

         DECIZIA (UE) 2017/2284 A CONSILIULUI
   din 11 decembrie 2017
   privind sprijinirea statelor din Africa, regiunea Asia-Pacific, America Latină și zona Caraibilor în vederea participării acestora la procesul consultativ desfășurat în cadrul grupului de experți la nivel înalt însărcinat cu pregătirea tratatului de interzicere a producerii de material fisil
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28 alineatul (1),
   întrucât:

               (1)

               La 12 decembrie 2003, Consiliul European a adoptat Strategia UE împotriva proliferării armelor de distrugere în masă (denumită în continuare „strategia”), la capitolul II al acesteia fiind enumerate măsurile care trebuie urmărite în vederea unui multilateralism eficace, care este piatra de temelie a strategiei europene de combatere a proliferării armelor de distrugere în masă. Aceasta prevede, între altele, că „UE este angajată față de sistemul de tratate multilaterale, care asigură temeiul juridic și normativ pentru toate eforturile de neproliferare” și că „politica UE este de a urmări încheierea unui acord internațional privind interzicerea producerii de material fisil pentru arme nucleare sau alte dispozitive explozive nucleare”.

               (2)

               În prezent, UE pune în aplicare în mod activ strategia și se asigură că măsurile enumerate la capitolul III produc efecte, în special prin alocarea de resurse financiare destinate sprijinirii proiectelor specifice în vederea îmbunătățirii sistemului multilateral de combatere a proliferării, precum și a măsurilor de consolidare a încrederii la nivel multilateral.

               (3)

               La 8 decembrie 2008, Consiliul a adoptat concluzii și un document intitulat „Noi linii de acțiune ale Uniunii Europene privind combaterea proliferării armelor de distrugere în masă și a vectorilor acestora”. În documentul respectiv se afirmă, printre altele, că UE se angajează să continue și să intensifice acțiunile „în favoarea demarării negocierilor privind tratatul de interzicere a producerii de material fisil (FMCT)”.

               (4)

               UE a solicitat în mod repetat demararea imediată și încheierea rapidă a negocierilor referitoare la un tratat de interzicere a producerii de material fisil pentru arme nucleare sau alte dispozitive explozive nucleare, pe baza documentului CD/1299 și a mandatului inclus în acesta. În același sens, UE a încurajat și încurajează în continuare toți membrii Conferinței pentru dezarmare (CD) să își îndrepte toate eforturile în direcția depășirii impasului în care se află CD și să adopte un program de lucru cuprinzător și echilibrat care să includă demararea imediată a negocierilor privind un tratat de interzicere a producerii de material fisil (FMCT).

               (5)

               În 2013, Adunarea Generală a Organizației Națiunilor Unite (AGONU) a adoptat o rezoluție prin care a fost instituit un grup de experți guvernamentali (GGE) provenind din 25 de state, fără mandat de negociere, responsabil cu formularea de recomandări cu privire la eventuale aspecte care ar contribui la un tratat de interzicere a producerii de material fisil pentru arme nucleare sau alte dispozitive explozive nucleare. GGE și-a prezentat raportul în cadrul Comisiei I (dezarmare) a AGONU în 2015.

               (6)

               În 2016, Adunarea Generală a Organizației Națiunilor Unite a adoptat Rezoluția 71/259, intitulată „Tratat de interzicere a producerii de material fisil pentru arme nucleare sau alte dispozitive explozive nucleare”. Rezoluția 71/259 solicită secretarului general să instituie un grup de experți la nivel înalt însărcinat cu pregătirea FMCT care să examineze și să formuleze recomandări cu privire la elementele de fond ale unui viitor tratat de interzicere a producerii de material fisil pentru arme nucleare sau alte dispozitive explozive care să fie nediscriminatoriu și multilateral și care să poată fi verificat în mod efectiv la nivel internațional. Grupul de experți la nivel înalt însărcinat cu pregătirea FMCT va avea membri din 25 de state și va organiza două reuniuni informale de consultare, deschise tuturor statelor membre ale Organizației Națiunilor Unite pentru a permite participarea tuturor statelor la procesul FMCT. Se preconizează că lucrările pe care urmează să le desfășoare grupul de pregătire vor avea drept rezultat negocieri cu privire la această chestiune importantă, cu scopul de a înregistra progrese în ceea ce privește dezarmarea și neproliferarea nucleară.

               (7)

               Toate statele membre ale UE au votat în favoarea Rezoluției 71/259 din 2016 a Adunării Generale a ONU privind FMCT, care a fost prezentată de Canada, Germania și Țările de Jos. Rezoluția stabilește un proces deschis participării tuturor prin organizarea unor reuniuni consultative informale în prezența tuturor statelor membre aleONU și a președintelui grupului de experți la nivel înalt însărcinat cu pregătirea FMCT. Mai multe state membre ale UE vor participa la lucrările grupului de experți la nivel înalt, al cărui mandat este de a formula recomandări privind elementele de fond ale unui viitor tratat, fără a aduce atingere pozițiilor naționale în negocierile viitoare.

               (8)

               Grupul de experți la nivel înalt însărcinat cu pregătirea FMCT va aduce o contribuție practică la eforturile de dezarmare și neproliferare nucleară. Un raport al Grupului de experți guvernamentali (1), precum și două rapoarte ale secretarului general în legătură cu acest subiect (2) au identificat complexitatea problemei, precum și o serie de teme care merită o analiză și o examinare suplimentare din partea statelor membre ale ONU. Grupul de experți la nivel înalt însărcinat cu pregătirea FMCT va raporta Adunării Generale a ONU în cadrul celei de a 73-a sesiuni a sale (2018).

               (9)

               În sens mai larg, materialul fisil (precum plutoniul sau uraniul puternic îmbogățit) care poate provoca o reacție de fisiune în lanț explozivă este un ingredient esențial al armelor nucleare. Demararea imediată și încheierea rapidă în cadrul CD a negocierilor cu privire la un tratat de interzicere a producerii de material fisil pentru arme nucleare sau alte dispozitive explozive nucleare a fost și rămâne o prioritate de lungă durată pentru UE.

               (10)

               Un tratat de interzicere a producerii de material fisil pentru arme nucleare sau alte dispozitive explozive nucleare ar reprezenta un pas esențial către crearea condițiilor pentru o lume fără arme nucleare. FMCT este considerat un instrument multilateral care trebuie negociat în domeniul dezarmării nucleare ca element complementar Tratatului de neproliferare nucleară (TNP) și a Tratatului de interzicere totală a experiențelor nucleare (CTBT),

         ADOPTĂ PREZENTA DECIZIE:
   Articolul 1
   (1)   În conformitate cu strategia UE, care stabilește drept obiectiv menținerea, punerea în aplicare și consolidarea tratatelor și acordurilor multilaterale de dezarmare și neproliferare, Uniunea acordă sprijin statelor din Africa, regiunea Asia-Pacific, America Latină și zona Caraibilor în vederea participării acestora la procesul consultativ desfășurat în cadrul grupului de experți la nivel înalt însărcinat cu pregătirea tratatului de interzicere a producerii de material fisil.
   (2)   Proiectele prin care se acordă sprijin statelor din Africa, regiunea Asia-Pacific, America Latină și zona Caraibilor în vederea participării acestora la procesul consultativ desfășurat în cadrul grupului de experți la nivel înalt însărcinat cu pregătirea FMCT și care corespund unor măsuri conforme cu strategia UE cuprind ateliere subregionale, reuniuni la nivel de experți, activități de sprijin funcțional desfășurate în beneficiul statelor membre ale Organizației Națiunilor Unite și instituirea unui registru de informații și publicații relevante.
   (3)   Obiectivul proiectelor este:

               —

               facilitarea dialogului la nivel regional între statele din Africa, regiunea Asia-Pacific, America Latină și zona Caraibilor;

               —

               dezvoltarea unui sentiment de responsabilitate în rândul statelor din regiunile menționate în ceea ce privește FMCT;

               —

               identificarea nevoilor și a priorităților statelor din regiunile menționate în materie de politici la nivel național;

               —

               implicarea organizațiilor regionale relevante în dezbaterile privind un tratat de interzicere a producerii de material fisil pentru arme nucleare sau alte dispozitive explozive nucleare care urmează să fie negociat în cadrul Conferinței pentru dezarmare;

               —

               evaluarea implicațiilor acestui proces la nivel regional și a rolului pe care organizațiilor regionale și internaționale relevante îl pot avea în acest proces;

               —

               analiza comparativă a implicațiilor procesului pentru fiecare regiune;

               —

               facilitarea transferului de cunoștințe între mediul academic, organizațiile societății civile și statele membre în legătură cu materialele fisile.

         (4)   O descriere detaliată a proiectelor se regăsește în anexă.
   Articolul 2
   (1)   Înaltul Reprezentant (ÎR) este responsabil de punerea în aplicare a prezentei decizii.
   (2)   Punerea în aplicare la nivel tehnic a proiectelor menționate la articolul 1 alineatul (2) se efectuează de către Biroul pentru probleme de dezarmare al Națiunilor Unite (UNODA) prin intermediul diviziei sale de la Geneva și al Diviziei Regionale pentru Dezarmare, cele trei centre regionale pentru pace și dezarmare din Africa (UNREC), Asia și Pacific (UNRCPD) și America Latină și zona Caraibilor (UN-LiREC). UNODA îndeplinește această sarcină sub responsabilitatea ÎR. În acest scop, ÎR inițiază procedurile necesare împreună cu UNODA.
   Articolul 3
   (1)   Valoarea de referință financiară pentru punerea în aplicare a proiectelor menționate la articolul 1 alineatul (2) este de 1 220 880,51 EUR.
   (2)   Cheltuielile finanțate din suma prevăzută la alineatul (1) se gestionează în conformitate cu procedurile și normele aplicabile bugetului general al Uniunii.
   (3)   Comisia supraveghează gestionarea corectă a cheltuielilor menționate la alineatul (1). În acest scop, Comisia încheie un acord de finanțare cu UNODA pentru valoarea de referință, ulterior adoptării prezentei decizii a Consiliului. Acordul stipulează că sarcina de a asigura vizibilitatea contribuției Uniunii, adaptată dimensiunii acesteia, revine UNODA.
   (4)   Comisia depune eforturi în vederea încheierii acordului de finanțare menționat la alineatul (3) în cel mai scurt timp posibil după intrarea în vigoare a prezentei decizii. Comisia informează Consiliul cu privire la orice dificultate în cadrul respectivului proces și cu privire la data încheierii acordului de finanțare.
   Articolul 4
   (1)   ÎR raportează Consiliului cu privire la punerea în aplicare a prezentei decizii pe baza rapoartelor periodice pregătite de UNODA. Rapoartele respective reprezintă baza evaluării efectuate de Consiliu.
   (2)   Comisia furnizează informații cu privire la aspectele financiare ale proiectelor menționate la articolul 1 alineatul (2).
   Articolul 5
   (1)   Prezenta decizie intră în vigoare la data adoptării.
   (2)   Prezenta decizie expiră la 36 de luni de la data încheierii acordului de finanțare menționat la articolul 3 alineatul (3). Cu toate acestea, prezenta decizie expiră la șase luni de la intrarea sa în vigoare în cazul în care nu a fost încheiat niciun acord de finanțare în termenul menționat.

      Adoptată la Bruxelles, 11 decembrie 2017.

            Pentru Consiliu

            Președintele

         F. MOGHERINI

      (1)  A/70/81, raportul Grupului de experți guvernamentali, fără mandat de negociere, responsabil cu formularea de recomandări cu privire la eventuale aspecte care ar contribui la un tratat de interzicere a producerii de material fisil pentru arme nucleare sau alte dispozitive explozive nucleare.

      (2)  A/68/154, A/68/154/Add.1, A/71/140/Rev.1 și A/71/140/Rev.1/Add.1.

      ANEXĂ
      1.   OBIECTIV
      Este necesar ca statele membre să înțeleagă pe deplin, încă din primele etape ale procesului, consecințele unui viitor tratat și relația acestuia cu instrumentele regionale privind zonele denuclearizate, cu Tratatul cu privire la neproliferarea armelor nucleare (TNP) și cu alte instrumente. Prin urmare, obiectivul general al noii decizii a Consiliului ar trebui să fie acela de a asigura finanțare, astfel încât comunitatea internațională să dispună de cunoștințe ample cu privire la un tratat de interzicere a producerii de material fisil (FMCT) pentru arme nucleare sau alte dispozitive explozive nucleare, pentru ca toate statele membre ale ONU să fie în măsură să participe pe deplin la procesul de consultare, precum și la eventualele negocieri viitoare referitoare la un astfel de tratat în cadrul Conferinței pentru dezarmare.
      Implicarea statelor membre ale ONU la nivel regional va constitui elementul complementar al reuniunilor consultative informale care vor fi organizate la New York de președintele grupului de experți la nivel înalt însărcinat cu pregătirea FMCT, îmbunătățind astfel participarea statelor la nivel cantitativ și calitativ și consolidând caracterul incluziv al negocierilor viitoare referitoare la un astfel de tratat din cadrul Conferinței pentru dezarmare.
      Organizarea unei serii de ateliere la nivel subregional va permite schimbul de cunoștințe și de informații în interiorul regiunilor, precum și între regiuni. Atelierele vor include o combinație de reuniuni de informare cu caracter tehnic și de discuții despre relevanța și despre implicațiile acestor tratate viitoare asupra acordurilor regionale existente. Reuniunile de informare cu caracter tehnic ținute de experții de resort vor analiza aspectele de fond legate de FMCT, în timp ce discuțiile vor determina participanții să ia în considerare implicațiile regionale și relevanța unui eventual tratat.
      Grupul de experți la nivel înalt însărcinat cu pregătirea FMCT va prezenta un raport Adunării Generale a ONU la cea de a 73-a sesiune a sa (2018). Adunarea Generală poate decide să ia măsuri suplimentare cu privire la această chestiune. Pentru a sprijini participarea statelor membre ale ONU la discuțiile vizând această chestiune, proiectul va continua până la sfârșitul sesiunii ordinare a celei de a 74-a sesiuni a Adunării Generale a ONU (decembrie 2019).
      Biroul Organizației Națiunilor Unite pentru probleme de dezarmare (UNODA), prin intermediul diviziei sale de la Geneva și al Diviziei Regionale pentru Dezarmare, care include Centrul Regional al ONU pentru Pace și Dezarmare în Africa (UNREC) de la Lomé, Togo, Centrul Regional al ONU pentru Pace și Dezarmare în Asia și Pacific (UNRCPD) de la Kathmandu, Nepal și Centrul Regional al ONU pentru Pace, Dezarmare și Dezvoltare în America Latină și în Regiunea Caraibilor (UN-LiREC) de la Lima, Peru, toate au acumulat o experiență îndelungată în a oferi sprijin statelor și în a promova dialogul privind dezarmarea și neproliferarea nucleare în regiunile din care acestea fac parte.
      Experții vor fi selecționați din mai multe țări, dintr-o largă arie geografică, din guverne și organizații regionale, precum și din organizații ale societății civile, cum ar fi Grupul internațional privind materialele fisile (IPFM), Centrul de cercetare, pregătire și informare în materie de verificare (VERTIC), Institutul pentru Studii de Securitate (ISS), precum și din mediul academic.
      Obiectivul 16.8 din cadrul obiectivelor de dezvoltare durabilă ale ONU recunoaște necesitatea de a: „extinde și consolida participarea țărilor în curs de dezvoltare la instituțiile de guvernare globală”. Prin urmare, acțiunile avute în vedere în cadrul acestui proiect ar putea contribui la realizarea acestui obiectiv.
      2.   ACTIVITĂȚI
      2.1.   Obiectivele activităților:

                  —

                  să faciliteze dialogul la nivel regional și subregional în rândul statelor din Africa, regiunea Asia-Pacific, America Latină și zona Caraibilor;

                  —

                  să asocieze organizațiile regionale relevante la discuțiile privind un eventual FMCT;

                  —

                  să dezvolte un sentiment de responsabilitate într-un viitor FMCT în rândul tuturor statelor;

                  —

                  să faciliteze transmiterea și aplicarea cunoștințelor privind chestiuni legate de interzicerea producerii de material fisil pentru arme nucleare sau alte dispozitive explozive nucleare între mediul academic, organizațiile societății civile și statele membre.

            2.2.   Descrierea activităților
      Toate activitățile vor fi organizate de UNODA, prin intermediul diviziei sale de la Geneva și al Diviziei Regionale pentru Dezarmare, care include UNREC de la Lomé, Togo, al UNRCPD de la Kathmandu, Nepal și al UN-LiREC de la Lima, Peru.

                  (a)

                  Ateliere subregionale în Africa, Asia și Pacific, America Latină și zona Caraibilor
                  UNODA va organiza până la șase seminare subregionale în Africa, Asia și Pacific, America Latină și zona Caraibilor. UNODA va organiza ateliere subregionale de una sau două zile în fiecare dintre regiunile din Africa, Asia și Pacific, America Latină și zona Caraibilor.
                  Seminarele vor include experți din capitalele țărilor din subregiunile respective, precum și grupul de experți la nivel înalt însărcinat cu pregătirea FMCT, din partea Uniunii Europene, din partea societății civile și din mediul academic.
                  Aceste seminare vor completa reuniunile consultative informale cu participare nelimitată organizate la New York de președintele grupului de experți la nivel înalt însărcinat cu pregătirea FMCT, în conformitate cu Rezoluția 71/259 a Adunării Generale a Organizației Națiunilor Unite, și vor înlesni implicarea experților din statele membre ale ONU în viitoarele negocieri privind FMCT.

                  (b)

                  Reuniuni la nivel de experți cu experți ai organizațiilor regionale
                  UNODA va organiza trei reuniuni la nivel de experți cu organizații regionale relevante din Africa, Asia și Pacific, America Latină și zona Caraibilor, inclusiv ABACC, AFCONE, OPANAL și Forumul regional al ASEAN, pentru a aduce în contact membrii grupului de experți la nivel înalt însărcinat cu pregătirea FMCT cu experți ai organizațiilor regionale și ai organizațiilor societății civile, inclusiv Consorțiul UE pentru neproliferare, VERTIC, IPFM și ISS, pentru a pregăti viitoarele negocieri privind FMCT și pentru ca acestea să poată beneficia cu ușurință de experiența și de cunoștințele specializate de la nivel regional.

                  (c)

                  Sprijin funcțional acordat statelor membre
                  În urma atelierelor, UNODA va răspunde la până la șase cereri de sprijin funcțional din partea statelor membre din Africa, Asia și Pacific, America Latină și zona Caraibilor, ținând seama de principiul echilibrului geografic.

                  (d)

                  Punerea la dispoziție a materialelor de referință și publicarea rezultatelor
                  Pe durata proiectului, UNODA va pune la punct și va întreține un site web specializat care va conține materiale de referință relevante, pentru a sprijini statele să se pregătească pentru viitorul FMCT, pentru a servi drept registru de surse de informare pentru state, organizații regionale, organizații ale societății civile și cercetători și pentru a facilita comunicarea la nivel transregional.
                  UNODA va publica până la două caiete ocazionale de studii privind rezultatele atelierelor regionale și ale reuniunilor la nivel de experți cu organizațiile regionale.

            2.3.   Impactul activităților:

                  —

                  Statele din Africa, Asia, Pacific, America Latină și zona Caraibilor vor putea participa cu ușurință la viitoarele negocieri privind FMCT;

                  —

                  Negocierile privind un viitor FMCT vor beneficia de expertiza și de cunoștințele de specialitate existente la nivel regional privind interzicerea producerii de material fisil pentru arme nucleare sau alte dispozitive explozive nucleare;

                  —

                  Materialele de referință relevante vor fi puse la dispoziția viitorilor negociatori și a experților statelor, ai organizațiilor regionale, ai organizațiilor societății civile și din mediul academic.

            3.   PARTENERI ÎN CADRUL MĂSURILOR

                  —

                  Sistemul ONU: UNODA, prin intermediul diviziei sale de la Geneva și al Diviziei Regionale pentru Dezarmare, care include cele trei centre regionale pentru pace și dezarmare din Africa (UNREC), din regiunea Asia-Pacific (UNRCPD) și din America Latină și zona Caraibilor (UN-LiREC);

                  —

                  Organizații regionale și subregionale: ABACC, AFCONE, OPANAL, Forumul regional al ASEAN;

                  —

                  Organizații neguvernamentale: Consorțiul UE pentru neproliferare, VERTIC, IPFM, ISS.

            4.   INTERSECTAREA CU EFORTURILE UNIUNII
      Pe baza informărilor periodice din partea UNODA cu privire la activitățile sale, Uniunea poate decide să completeze aceste eforturi prin acțiuni diplomatice specifice de sensibilizare cu privire la importanța depășirii impasului de lungă durată cu care se confruntă Conferința pentru dezarmare și cu privire la importanța demarării imediate și a finalizării rapide a negocierilor din cadrul Conferinței pentru dezarmare privind un tratat de interzicere a producerii de material fisil pentru arme nucleare sau alte dispozitive explozive nucleare (FMCT), pe baza documentului CD/1299 și a mandatului inclus în acesta.
      5.   BENEFICIARII ACTIVITĂȚILOR

                  —

                  Statele din Africa, regiunea Asia-Pacific, America Latină și zona Caraibilor;

                  —

                  Membrii grupului de experți la nivel înalt însărcinat cu pregătirea FMCT;

                  —

                  Grupul de experți guvernamentali privind controlul dezarmării nucleare;

                  —

                  Organizațiile societății civile din Africa, regiunea Asia-Pacific, America Latină și zona Caraibilor active în domeniul dezarmării și neproliferării nucleare.

            6.   LOC DE DESFĂȘURARE
      Seminarele subregionale vor fi organizate fie la sediul centrelor regionale, fie acolo unde, în subregiunea respectivă, există un birou regional al Organizației Națiunilor Unite, pentru a facilita participarea experților naționali veniți din capitale.
      Reuniunile la nivel de experți se va desfășura acolo unde se află organizațiile regionale sau centrele regionale.
      Sprijinul funcțional pentru statele membre va fi acordat la nivel de capitale.
      7.   DURATA
      Durata totală estimată a proiectului este de 36 de luni.


title: Decizie

text:
               15.12.2017

               RO

               Jurnalul Oficial al Uniunii Europene

               C 432/1

         DECIZIE
   (2017/C 432/01)
   SECRETARUL GENERAL AL PARLAMENTULUI EUROPEAN,

               —

               AVÂND ÎN VEDERE Regulamentul (CEE, Euratom, CECO) nr. 259/68 al Consiliului (1), modificat prin Regulamentul (CE, Euratom) nr. 723/2004 (2) și, ultima dată, prin Regulamentul (UE, Euratom) nr. 1023/2013 al Parlamentului European și al Consiliului din 22 octombrie 2013 de modificare a Statutului funcționarilor Uniunii Europene și a Regimului aplicabil celorlalți agenți ai Uniunii Europene (3), în special articolul 30 al acestui statut,

               —

               AVÂND ÎN VEDERE Decizia Biroului Parlamentului European din 13 ianuarie 2014 privind delegarea competențelor autorității împuternicite să facă numiri (AIPN) și ale autorității împuternicite să încheie contracte de muncă (AIICM),

               —

               AVÂND ÎN VEDERE data de expirare, și anume 31 decembrie 2017, a listelor de rezervă ale Parlamentului European de mai jos:
               AD/1/12, AD/1/13, AD5/13, PE/179/S, PE/165/S, PE/168/S, PE/171/S, AST/4/11, AST/1/13,

               —

               întrucât Comisia paritară a fost invitată să formuleze un aviz în termen de 15 zile lucrătoare, în conformitate cu articolul 10a din Statutul funcționarilor,

         DECIDE:
   Articolul 1
   Durata de valabilitate a listelor de rezervă:

               AD/1/13, PE/179/S, PE/168/S, PE/171/S, AST/1/13, AST/4/11

         se prelungește până la 31 decembrie 2018.
   Articolul 2
   Durata de valabilitate a listelor de rezervă:

               AD/1/12, AD/5/13, PE/165/S (T)

         nu se prelungește.

      Luxemburg, 15 noiembrie 2017.

         Klaus WELLE

            Secretar general

      (1)  JO L 56, 4.3.1968, p. 1.

      (2)  JO L 124, 27.4.2004, p. 1.

      (3)  JO L 287, 29.10.2013, p. 15.


title: Decizia (PESC) 2017/2322 a Consiliului din 29 mai 2017 privind semnarea și încheierea Acordului dintre Canada și Uniunea Europeană privind procedurile de securitate pentru schimbul și protecția informațiilor clasificate

text:
               15.12.2017

               RO

               Jurnalul Oficial al Uniunii Europene

               L 333/1

         DECIZIA (PESC) 2017/2322 A CONSILIULUI
   din 29 mai 2017
   privind semnarea și încheierea Acordului dintre Canada și Uniunea Europeană privind procedurile de securitate pentru schimbul și protecția informațiilor clasificate
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 37, coroborat cu articolul 218 alineatul (5) și articolul 218 alineatul (6) primul paragraf din Tratatul privind funcționarea Uniunii Europene,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               În cadrul reuniunii sale din 27 și 28 noiembrie 2003, Consiliul a decis să autorizeze președinția, asistată de secretarul general/Înaltul Reprezentant, să inițieze negocieri în vederea încheierii unui acord privind securitatea informațiilor între Uniunea Europeană și Canada.

               (2)

               Ca urmare a respectivei autorizări, președinția a negociat un acord cu Canada privind procedurile de securitate pentru schimbul și protecția informațiilor clasificate.

               (3)

               Acordul respectiv ar trebui să fie aprobat,

         ADOPTĂ PREZENTA DECIZIE:
   Articolul 1
   Prin prezenta decizie se aprobă, în numele Uniunii, Acordul dintre Canada și Uniunea Europeană privind procedurile de securitate pentru schimbul și protecția informațiilor clasificate („acordul”).
   Textul acordului este atașat la prezenta decizie.
   Articolul 2
   Președintele Consiliului este autorizat să desemneze persoana împuternicită sau persoanele împuternicite să semneze acordul prin care Uniunea își asumă obligații.
   Articolul 3
   Prezenta decizie intră în vigoare la data adoptării.

      Adoptată la Bruxelles, 29 mai 2017.

            Pentru Consiliu

            Președintele

         C. CARDONA


title: Decizia (PESC) 2017/2439 a Comitetului politic și de securitate din 19 decembrie 2017 privind numirea comandantului forței misiunii UE pentru misiunea PSAC de instruire militară a Uniunii Europene în Republica Centrafricană (EUTM RCA) (EUTM RCA/4/2017)

text:
               23.12.2017

               RO

               Jurnalul Oficial al Uniunii Europene

               L 344/40

         DECIZIA (PESC) 2017/2439 A COMITETULUI POLITIC ȘI DE SECURITATE
   din 19 decembrie 2017
   privind numirea comandantului forței misiunii UE pentru misiunea PSAC de instruire militară a Uniunii Europene în Republica Centrafricană (EUTM RCA) (EUTM RCA/4/2017)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 38,
   având în vedere Decizia (PESC) 2016/610 a Consiliului din 19 aprilie 2016 privind o misiune PSAC de instruire militară a Uniunii Europene în Republica Centrafricană (EUTM RCA) (1), în special articolul 5,
   întrucât:

               (1)

               Prin Decizia (PESC) 2016/610, Consiliul a autorizat Comitetul politic și de securitate (COPS), în conformitate cu articolul 38 din Tratatul privind Uniunea Europeană, să adopte deciziile relevante referitoare la controlul politic și la conducerea strategică a EUTM RCA, inclusiv deciziile privind numirea următorilor comandanți ai forței misiunii UE.

               (2)

               La 26 iunie 2017, COPS a adoptat Decizia (PESC) 2017/1177 (2) de numire a generalului de brigadă Fernando GARCÍA BLÁZQUEZ în funcția de comandant al forței misiunii UE pentru EUTM RCA.

               (3)

               La 20 noiembrie 2017, Comitetul militar al Uniunii Europene a recomandat aprobarea numirii generalului de brigadă Hermínio TEODORO MAIO, pentru a-i succeda generalului de brigadă Fernando GARCÍA BLÁZQUEZ în funcția de comandant al forței misiunii UE pentru EUTM RCA începând cu 11 ianuarie 2018.

               (4)

               În conformitate cu articolul 5 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la elaborarea și la punerea în aplicare a deciziilor și acțiunilor Uniunii care au implicații în materie de apărare,

         ADOPTĂ PREZENTA DECIZIE:
   Articolul 1
   Generalul de brigadă Hermínio TEODORO MAIO este numit în funcția de comandant al forței misiunii UE pentru misiunea PSAC de instruire militară a Uniunii Europene în Republica Centrafricană (EUTM RCA) începând cu 11 ianuarie 2018.
   Articolul 2
   Prezenta decizie intră în vigoare la data adoptării.

      Adoptată la Bruxelles, 19 decembrie 2017.

            Pentru Comitetul politic și de securitate

            Președintele

         W. STEVENS

      (1)  JO L 104, 20.4.2016, p. 21.

      (2)  Decizia (PESC) 2017/1177 a Comitetului politic și de securitate din 26 iunie 2017 privind numirea comandantului forței misiunii UE pentru misiunea PSAC de instruire militară a Uniunii Europene în Republica Centrafricană (EUTM RCA) (EUTM RCA/2/2017) (JO L 170, 1.7.2017, p. 96).